laion/Wikipedia-Exotic huggingface dataset:
অ্যালান আমিন

অ্যালান আমিন ভারতের বলিউড, টলিউড এবং মলিউডের চলচ্চিত্র শিল্পের অ্যাকশন চিত্রের পরিচালক । তিনি ২০০১,২০০৪,২০০৬ সালে মিশন কাশ্মীর (2000), কিয়ামতঃ সিটি আন্ডার থ্রেট (2003) এবং দাস(২০০৫) চলচ্চিত্রের জন্য শ্রেষ্ঠ মারপিট বিভাগে ফিল্মফেয়ার পুরস্কার পান। এছাড়াও জগ্গা জাসোস (২০১৭) চলচ্চিত্রের জন্য তিনি ২০১৮ সালে শ্রেষ্ঠ মারপিট বিভাগে ফিল্মফেয়ার পুরস্কারে মনোনীত হন। কায়ামকুলাম কোচুনি (২০১৮) (মালায়ালাম) বস ২: ব্যক টু রুল (২০১৭) (বাংলা) ডিশুম (২০১৬) রোমিও রঞ্জা (২০১৪) (পাঞ্জাবি) রংবাজ (২০১৩) (বাংলা) মুম্বাই পুলিশ (২০১৩) (মালায়ালাম) ক্যাসানোভা (২০১১) (মালায়ালাম) প্লেয়ারস (২০১২) প্রিন্স (২০১০) ব্লু (২০০৯) দিল্লি -৬ (২০০৯) সিং ইস কিং (২০০৮) রেস (২০০৮) মারুধামালাই (২০০৭) (তামিল) মাদ্রাসি (২০০৬) (তামিল) নকশা (২০০৬) দি নেমসেক (২০০৬) (ইংরেজি) এবং (বাংলা) ধুম ২ (২০০৬) রঙ দে বাসন্তী (২০০৬) হ্যাপি (২০০৬) (তেলুগু) জয় চিরেনঞ্জেভা (২০০৫) (তেলুগু) চকলেট (২০০৫) দাস (২০০৫) সরকার (২০০৫) পহেলি (২০০৫) কাল (২০০৫) চেহারা (২০০৫) ব্ল্যাকমেল (২০০৫) ধুম (২০০৪) ফিদা (২০০৪) কিউন... ! হো গয়া না (২০০৪) ম্যায় হুঁ না (২০০৪) রুলস: প্যায়ের কা সুপারহিট ফর্মুলা (২০০৩) দারনা মন হ্যায় (২০০৩) কায়ামত: সিটি আন্ডার থ্রেট (২০০৩) ভূত (২০০৩) হাসিল (২০০৩) দ্য হিরো: লাভ ষ্টোরি অফ এ স্পাই (২০০৩) রিস্তা (২০০২) রোড (২০০২) শক্তি: দ্য পাওয়ার (২০০২) অগ্নি বর্ষা (২০০২) দি লিজেন্ড অফ ভগত সিং (২০০২) না তুম জানো না হাম (২০০২) মোকশা: শ্যালভেশান (২০০১) দি ওয়ারিয়র (২০০১) আকস (২০০১) লাভ কে লিয়ে কুচ ভি কারেগা (২০০১) মিশন কাশ্মীর (২০০০) থাকসাক (১৯৯৯) হু তু তু (১৯৯৯) ১৯৪৭ আর্থ (১৯৯৮) সত্য (১৯৯৮) দিল সে .. (১৯৯৮) স্টিপ আপার লিপস (১১৯৮) বেখুদি (১৯৯২) যোদ্ধা (১৯৯১) অ্যালান আমিন এমটিভি,পালসার এমটিভি স্টান্ট ম্যানিয়া -এর উপস্থাপক হিসাবে কাজ করে। তিনি স্টান্ট ম্যানিয়াের পরিচালক এবং সমন্বয়কারী। "Bipasha Basu has a narrow escape"। One India। ৩১ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১০।  "Devil got my soul"। Tehelka। ৯ ডিসেম্বর ২০০৬। ৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১০।  "Filmfare proves that Black is beautiful"। ১৯ জুন ২০০৬ তারিখে মূল থেকে আর্কাইভ করা। সংগ্রহের তারিখ ১২ মে ২০২০।  ইন্টারনেট মুভি ডেটাবেজে অ্যালান আমিন (ইংরেজি)
আজিজি মসজিদ, উত্তর সুমাত্রা

আজিজি মসজিদ, উত্তর সুমাত্রা ইন্দোনেশিয়ার মুসলমানদের একটি উপাসনালয়। যা তেনজাং পুরা, উত্তর সুমাত্রায় অবস্থিত। এটি ছিল লাংকাট সালতানাতের রাজকীয় মসজিদ। লাংকাট সালতানাতের উনিশ শতকের শেষের শাসক এবং টেংকু সুলতানের হাজী মুসা আল-খালিদী আল-মুয়াজজম সিয়াহর পুত্র টেংকু সুলতান আবদুল আজিজের নির্দেশে ১৮৮৯ সালে মসজিদটির নির্মাণকাজ শুরু হয়। মসজিদটির নকশা করেছিলেন এক জার্মান স্থপতি। বেশিরভাগ নির্মাণ শ্রমিক লাংকাট রিজেন্সি-র চীনা বাসিন্দা ছিলেন। পেনাং এবং সিঙ্গাপুর থেকে বাতাং সেরানগান নদীর মাধ্যমে নির্মাণ সামগ্রী প্রেরণ করা হয়েছিল এবং ৮০ টি গরুর গাড়ি দিয়ে তা স্থানান্তরিত করা হয়েছিল। মসজিদটির নির্মান কাজ শেষ হওয়ার আগে আবদুল আজিজ মারা গিয়েছিলেন। সুতরাং নির্মাণকাজটি তাঁর ছেলে টেংকু সুলতান মাহমুদ রহমত সায়াহ হাতে নিয়েছিলেন। মসজিদটির নির্মান কাজ ১৩ই জুন, ১৯০২ সালে শেষ হয়েছিল। ১৯২৬ সালে মসজিদটিতে একটি মিনার যুক্ত করা হয়। ১৯৭৮-১৯৭৯, ১৯৮০-১৯৮১ এবং ১৯৯০-১৯৯১ সালে মসজিদটি বেশ কয়েকবার সংস্কার করা হয়েছিল। মসজিদ কমপ্লেক্সটি প্রায় ৩ হেক্টর (৭.৪ একর) জায়গা নিয়ে দাঁড়িয়ে আছে। প্রধান প্রার্থনা হলটি প্রায় ২৫x২৫ মিটার। প্রধান প্রার্থনা হলের উত্তর, দক্ষিণ এবং পূর্ব দিকে তিনটি মুঘল স্টাইলের প্রবেশদ্বার রয়েছে। মসজিদটির রয়েছে মুঘল-স্টাইলের গম্বুজ রয়েছে যা তামা দিয়ে সজ্জিত। সবচেয়ে ভারী গম্বুজটির ওজন প্রায় ৪০ টন। অভ্যন্তর প্রধানত মার্বেল পাথর ও ইতালিয়ান স্ফটিক ঝাড়বাতি দিয়ে সজ্জিত। মসজিদ কমপ্লেক্সের ভিতরে ল্যাংকাট সালতানাতের অন্তর্ভুক্ত রাজ পরিবারের বেশ কয়েকটি সমাধি রয়েছে। মালয়েশিয়ার কেদাহ শহরের জহির মসজিদের নির্মাণশৈলী থেকে অনুপ্রাণিত হয়ে আজিজি মসজিদের স্থাপত্য নির্মান করা হয়। ইন্দোনেশিয়ায় ইসলাম ইন্দোনেশিয়ার মসজিদগুলির তালিকা I.G.N. Anom ও Tjepi Kusman 1991, পৃ. 37। https://books.google.com.bd/books?id=q37zDQAAQBAJ&pg=PA218&lpg=PA218&dq=Azizi+Mosque+indonesia&source=bl&ots=RQiiYhkEo3&sig=ACfU3U3IY65pk5h2kYjB6Hi6QVHyhaeeAQ&hl=en&sa=X&ved=2ahUKEwjr3v3xuq7pAhXj7HMBHSf7AgcQ6AEwC3oECBUQAQ#v=onepage&q=Azizi%20Mosque%20indonesia&f=false Zein 1999। I.G.N. Anom ও Tjepi Kusman 1991। I.G.N. Anom; Tjepi Kusman (১৯৯১)। Soekatno Tw.; Samidi, সম্পাদকগণ। Album Peninggalan Sejarah dan Purbakala [Album of Historical and Archeological Heritage] (Indonesian ভাষায়)। Jakarta: Direktorat Jenderal Kebudayaan। আইএসবিএন 9789798250002। উদ্ধৃতি শৈলী রক্ষণাবেক্ষণ: অচেনা ভাষা (link) Zein, Abdul Baqir (১৯৯৯)। Masjid-masjid bersejarah di Indonesia [Historic mosques in Indonesia] (Indonesian ভাষায়)। Gema Insani। আইএসবিএন 9789795615675। উদ্ধৃতি শৈলী রক্ষণাবেক্ষণ: অচেনা ভাষা (link)
আব্দুল্লাহ ইবনে আবি আওফা

আব্দুল্লাহ ইবনে আবি আওফা (আরবী: عبد الله بن أبي أوفى) মুহাম্মাদের অন্যতম সাহাবী এবং একজন হাদিস বর্ণনাকারী ছিলেন। ১) আব্দুল্লাহ ইবনে আবি আউফা বর্ণিত: এক ব্যক্তি বাজারে কিছু জিনিস প্রদর্শন করল এবং একটি মিথ্যা শপথ নিয়ে বলল যে তাদের জন্য এত বেশি পরিমানে দেওয়া হয়েছে যদিও তাদের সেই পরিমাণ প্রস্তাব করা হয়নি তারপরে নিম্নলিখিত ঐশ্বরিক আয়াতটি নাজিল হয়: - "নিশ্চয়! যারা আল্লাহর নামে অঙ্গীকার করে ও তার কসম খেয়ে কিছুটা লাভ করে . . . তারা যন্ত্রণাদায়ক শাস্তি পাবে।"(৩:৭৭) ইবনে আবি আওফা যোগ করেন, "উপরে বর্ণিত ব্যক্তি হলেন একজন অবিশ্বাসী রিবা-ভক্ষক (অর্থাৎ সুদ গ্রহণকারী)। ২) আবদুল্লাহ ইবনে আবি আওফা: "নবী বলেন: 'আল্লাহুম্মা তাহিরনি বিথ-থালজি ওয়াল-বরাদ ওয়াল-মা 'আল-বারিদ, আল্লাহুম্মা তাহিরনি মিন আদ-দুনুব কামা ইয়ুতাহার আথ-থাউব আল-আবায়াদ মিন অদ-দানাস (হে আল্লাহ, আমাকে বরফ, শিলাবৃষ্টি এবং ঠান্ডা পানি দিয়ে পবিত্র করুন, হে আল্লাহ, যেমন আমাকে সাদা পোশাক থেকে ময়লা পরিষ্কার করা হয় তেমনি পাপ থেকে আমাকে পবিত্র করুন।)." ইসলাম "Al-i-Imran"। Tanzil Quran Navigator। ২৫ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১৪ মে ২০২০।  3:841: 'Abdullah bin Abi Aufa: A man displayed some goods in the market and took a false oath that he সুনানে নাসাই, ৪র্থ খন্ড, হাদীস নং ৮
আবু বাসীর

আবু বাসীর (আরবি: ابو بسير), যিনি উতবা ইবনে বাসীদ নামে পরিচিত, তিনি ছিলেন ইসলামের নবী মুহাম্মদের সমসাময়িক। তিনি হুদায়বিয়ার সন্ধির পরে মদীনার মুসলমানদের নিকট আশ্রয় নিতে মক্কা থেকে পালিয়ে এসেছিলেন, তবে এই চুক্তির শর্তানুসারে তাকে গ্রহণ করা হয়নি এবং তাকে ফিরে যেতে বলা হয়েছিল। কুরাইশদের দু'জন লোক আবু বাসীরের পিছনে পিছনে এসেছিল তারা তাকে ধরে আনে এবং তাদের উটের সাথে বেঁধে তাকে মক্কায় ফিরিয়ে নিয়ে যায়। তবে আবু বাসীর বাধন থেকে পালিয়ে যেতে সক্ষম হন। Emerick, Yahiya (২০০২-০৪-০১)। Critical Lives: Muhammad (ইংরেজি ভাষায়)। Penguin। আইএসবিএন 978-1-4406-5013-0।  Shammsuddin, Khawaja (২০১৭-১০-২২)। Baran-e-Rahmat - The Rain of Mercy Part 1 (ইংরেজি ভাষায়)। Lulu.com। আইএসবিএন 978-1-326-25808-5।  Shammsuddin, Khawaja (২০১৭-১০-২২)। Baran-e-Rahmat - The Rain of Mercy Part 1 (ইংরেজি ভাষায়)। Lulu.com। আইএসবিএন 978-1-326-25808-5।
হামেদুর রহমান

ইকবাল হামেদুর রহমান (উর্দু:اقبال حميدرحمان; জন্ম ২৫ সেপ্টেম্বর ১৯৫৬)। তিনি বাঙালি বংশোদ্ভূত অবসরপ্রাপ্ত পাকিস্তানি বিচারক, ২০১৩ থেকে ২০১৬ সাল পর্যন্ত পাকিস্তান সুপ্রিম কোর্টের বিচারক হিসাবে দায়িত্ব পালন করেন। বিচারপতি হিসাবে নিযুক্ত হওয়ার আগে তিনি সল্প পরিসরে ইসলামাবাদ হাইকোর্টের প্রধান বিচারপতি হিসাবে দায়িত্ব পালন করেছিলেন। তিনি প্রধানমন্ত্রী ইউসুফ রাজা গিলানির কাছ থেকে মনোনয়ন পেয়েছেন এবং রাষ্ট্রপতি আসিফ জারদারি নিয়োগ করেছেন। ব্যাপ্তিকালঃ ২০১০ থেকে ২০১৩ সাল পর্যন্ত। তিনি অসাম্প্রদায়িক বিচারব্যবস্থার জন্য গৌরব অর্জন করে, এবং তিনি বিখ্যাত প্রধান বিচারপতি হামুদুর রহমানের পুত্র। Hanif, Entikhab (২৪ অক্টোবর ২০১৬)। "Judge resigns from SC"। DAWN.COM (ইংরেজি ভাষায়)। Dawn Newspapers, 2016। Dawn Newspapers। সংগ্রহের তারিখ ১৩ মার্চ ২০১৭।  "Iqbal Hameed-ur-Rehman appointed IHC chief justice"। Dawn (ইংরেজি ভাষায়)। ৪ ডিসেম্বর ২০১০। ১৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৭।  Law clerk, Islamabad High Court। "Hon'ble Mr. Justice Iqbal Hameed Ur Rahman"। ihc.gov.pk। Islamabad High Court Press। ১৩ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৭।
জর্জ মাডি

জর্জ হোরাশিও মাডি (ইংরেজি: George Mudie; জন্ম: ২৬ নভেম্বর, ১৯১৫ - মৃত্যু: ৮ জুন, ২০০২) সেন্ট ক্যাথরিনের স্পেনিশ টাউন এলাকায় জন্মগ্রহণকারী জ্যামাইকীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে ডানহাতে ব্যাটিং করতেন জর্জ মাডি। তবে, উইজেডেনে তাকে ‘মুদি’ নামে লিপিবদ্ধ করা রয়েছে। ১৯৩১-৩২ মৌসুম থেকে ১৯৫১-৫২ মৌসুম পর্যন্ত জর্জ মাডি’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহী বামহাতি ব্যাটসম্যান ও বামহাতি স্পিনার হিসেবে খেলতেন। সফররত এমসিসি দলের বিপক্ষে জ্যামাইকার সদস্যরূপে ৯৪ ও অপরাজিত ৬০ রানের ইনিংস খেলেন। ১৯৩১-৩২ মৌসুমে লর্ড টেনিসনের নেতৃত্বে সফররত ইংরেজ দলের বিপক্ষে প্রথম-শ্রেণীর ক্রিকেটে জর্জ মাডি’র অভিষেক ঘটে। ১৯৫১-৫২ মৌসুম পর্যন্ত সতেরোটি খেলায় অংশ নিয়েছিলেন। এক পর্যায়ে তিনি সম্মানীয় কোচের দায়িত্ব ছিলেন ও তরুণ আল্ফ ভ্যালেন্টাইনকে প্রশিক্ষণ প্রদান করেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ মাডি। ১৪ মার্চ, ১৯৩৫ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। মার্চ, ১৯৩৫ সালে কিংস্টনে অনুষ্ঠিত ঐ টেস্টে সফরকারীদেরকে পরাজিত করার মাধ্যমে ওয়েস্ট ইন্ডিজ দল প্রথম সিরিজ জয়ের গৌরব অর্জন করে। ছয় নম্বরে ব্যাটিংয়ে নেমে তিনি মাত্র পাঁচ রান সংগ্রহ করলেও অপর প্রান্তে সতীর্থ জর্জ হ্যাডলি ২৭০ রানে অপরাজিত অবস্থায় মাঠ ছেড়েছিলেন। তবে, সফরকারী দলের লেস অ্যামেস ও জ্যাক ইডনের মধ্যকার ষষ্ঠ উইকেটে ১৫৭ রানের জুটি ভেঙে কৃতিত্বের পরিচয় দেন। অন্যদিকে, ফলো-অনের কবলে পড়াকালীন ইংরেজ অধিনায়ক বব ওয়াট ভাঙা চোয়ালে রিটায়ার্ড হার্ট হতে বাধ্য হন। ১৯৪৮ সালে জন গডার্ডের স্থলাভিষিক্ত হয়ে ভারত গমনার্থে তাকে দলে অন্তর্ভুক্ত করা হয়েছিল। তবে, লন্ডনে পৌঁছার পর তাকে জানানো হয় যে তার দরকার নেই। ১৯টি প্রথম-শ্রেণীর খেলায় অংশ নিয়ে ২২.২৩ গড়ে ৫৭৮ রান তুলেন ও ৩৫.৪৫ গড়ে ৪২ উইকেট লাভ করেছিলেন তিনি। আগস্ট, ১৯৩৮ সালে জ্যামাইকায় সফররত অক্সফোর্ড ও কেমব্রিজ বিশ্ববিদ্যালয় ক্রিকেট ক্লাবের বিপক্ষে মাত্র নয় ওভারে ৫/৩২ বোলিং পরিসংখ্যান গড়েন। এটিই তার সেরা বোলিং পরিসংখ্যান হিসেবে চিত্রিত হয়ে আছে। ৮ জুন, ২০০২ তারিখে ৮৬ বছর বয়সে জ্যামাইকার সেন্ট ক্যাথরিন এলাকায় জর্জ মাডি’র দেহাবসান ঘটে। মৃত্যুকালীন তিনি ওয়েস্ট ইন্ডিজের বয়োজ্যেষ্ঠ জীবিত টেস্ট ক্রিকেটারের মর্যাদা লাভ করেছিলেন। পরবর্তীতে, এসমন্ড কেন্টিশ এ সম্মাননার অধিকারী হন। List of West Indies Test Cricketers "West Indies – Test Batting Averages"। ESPNCricinfo। সংগ্রহের তারিখ ১২ মে ২০২০।  "West Indies – Test Bowling Averages"। ESPNCricinfo। সংগ্রহের তারিখ ১২ মে ২০২০।  জন ক্যামেরন লেসলি ওয়ালকট এক টেস্টের বিস্ময়কারী বর্ষীয়ান ক্রিকেটারদের তালিকা ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে জর্জ মাডি (ইংরেজি) ক্রিকেটআর্কাইভে জর্জ মাডি (সদস্যতা প্রয়োজনীয়) (ইংরেজি)
সিদ্দিকুর রহমান (মানিকগঞ্জের রাজনীতিবিদ)

মোহাম্মদ সিদ্দিকুর রহমান বাংলাদেশের মানিকগঞ্জ জেলার রাজনীতিবিদ ও মানিকগঞ্জ-১ (দৌলতপুর, শিবালয় ও ঘিওর) আসনের সাবেক সংসদ সদস্য। সিদ্দিকুর রহমান মানিকগঞ্জ জেলায় জন্মগ্রহণ করেন। সিদ্দিকুর রহমান ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে মানিকগঞ্জ-১ (দৌলতপুর, শিবালয় ও ঘিওর) আসন থেকে সংসদ সদস্য নির্বাচিত হয়েছিলেন। মানিকগঞ্জ, মতিউর রহমান (২৪ অক্টোবর ২০১৮)। "মানিকগঞ্জ-১ আসনে মনোনয়ন নিয়ে বিরোধ আ.লীগে, বিভক্ত বিএনপিও জয়ের জন্য লড়বে"। বাংলা ট্রিবিউন। ২৩ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ মে ২০২০।  মানিকগঞ্জ, জাহাঙ্গীর আলম বিশ্বাস (১১ অক্টোবর ২০১৭)। "মানিকগঞ্জ-১ : মাঠ কাঁপাচ্ছেন প্রার্থীরা"। আরটিভি অনলাইন। সংগ্রহের তারিখ ১২ মে ২০২০।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
ট্রেভর গ্রিপার

ট্রেভর রেমন্ড গ্রিপার (ইংরেজি: Trevor Gripper; জন্ম: ২৮ ডিসেম্বর, ১৯৭৫) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০৪ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড ও ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ট্রেভর গ্রিপার। বিদ্যালয়ের ছাত্র অবস্থাতেই উদ্বোধনী ব্যাটসম্যান হিসেবে খেলতেন। একবার ইংল্যান্ড এ দলের বিপক্ষে ২৬৩ মিনিট ক্রিজ আঁকড়ে থেকে ২৮ রান তুলেছিলেন। বেশ দেরীতে নিজেকে উপযোগী করে তুলেন। ১৯৯৬-৯৭ মৌসুম থেকে ২০০৫ সাল পর্যন্ত ট্রেভর গ্রিপারের প্রথম-শ্রেণীর খেলোয়াড়ী জীবন চলমান ছিল। ১৯৯৯-২০০০ মৌসুমে জেডসিইউ সভাপতি একাদশের সদস্যরূপে সফররত অস্ট্রেলিয়া একাদশের বিপক্ষে অর্ধ-শতরানের ইনিংস খেলে দল নির্বাচকমণ্ডলীর নজর কাড়েন। অল্প কিছুদিন বাদেই বিস্ময়করভাবে টেস্ট দলে তাকে অন্তর্ভুক্ত করা হয়। দ্বিতীয় ইনিংসে ৬০ রানের অপূর্ব ইনিংস উপহার দেন। অন-সাইডে তিনি বেশ দক্ষতার পরিচয় দেন ও অল-সাইডে শট খেলায় জোর দিতেন। সমগ্র খেলোয়াড়ী জীবনে বিশটি টেস্ট ও আটটিমাত্র একদিনের আন্তর্জাতিকে অংশগ্রহণ করেছেন ট্রেভর গ্রিপারের। ১৪ অক্টোবর, ১৯৯৯ তারিখে হারারেতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৬ ফেব্রুয়ারি, ২০০৪ তারিখে বুলাওয়েতে সফরকারী বাংলাদেশ দলের বিপক্ষে সর্বশেষ টেস্টে অংশ নেন তিনি। কিছুকাল দলের বাইরে থাকার পর ২০০১ সালের শেষদিকে বাংলাদেশ গমনার্থে তাকে দলে নেয়া হয়। চট্টগ্রাম টেস্টে নিজস্ব প্রথম শতরানের ইনিংস খেলেন। কিন্তু, এর পরপরই শ্রীলঙ্কা ও ভারত গমনে নিজেকে নিস্পৃহ করে রাখেন। ফলশ্রুতিতে, তাকে আবার দল থেকে বাদ দেয়া হয়। আন্তর্জাতিক ক্রিকেট থেকে উপেক্ষিত হলেও ঘরোয়া পর্যায়ের প্রথম-শ্রেণীর ক্রিকেটে ম্যাশোনাল্যান্ডের পক্ষে বেশ ভালোমানের খেলা উপহার দিতে থাকেন। মনিকাল্যান্ডের বিপক্ষে ২৩৪ রানের ইনিংস খেলেন। এরফলে, পুনরায় তাকে জাতীয় দলে আমন্ত্রণ জানানো হয়। ২০০৩-০৪ মৌসুমে অস্ট্রেলিয়া গমন করেন। হিথ স্ট্রিকের সমর্থনে বিদ্রোহী দলে যুক্ত হলে তিনি বাদে বাদ-বাকী সকলেই পরবর্তীকালে দলে ফিরে যান। এরপর, তিনি ইংল্যান্ডে লীগ ক্রিকেটে অংশ নেন। তাকে দলে আর ডাকা হয়নি। এর বিরূপ প্রতিক্রিয়া হিসেবে সাবেক রোডেশীয় অধিনায়ক ও তার পিতা রে গ্রিপারকে জিম্বাবুয়ে ক্রিকেট বোর্ডের শীর্ষস্থানীয় প্রতিপক্ষীয় বিবেচনায় এনে আস্তাকুঁড়ে নিক্ষেপ করা হয়। "Players / Zimbabwe / ODI caps"। Cricinfo। সংগ্রহের তারিখ ১২ মে ২০২০।  "Zimbabwe ODI Batting Averages"। Cricinfo। সংগ্রহের তারিখ ১২ মে ২০২০।  "Zimbabwe ODI Bowling Averages"। Cricinfo। সংগ্রহের তারিখ ১২ মে ২০২০।  মনিকাল্যান্ড ক্রিকেট দল টেস্ট ক্রিকেটে হ্যাট্রিকের তালিকা জিম্বাবুয়ের টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা জিম্বাবুয়ের টেস্ট ক্রিকেটারদের শতরানের তালিকা আন্তর্জাতিক ক্রিকেটে অংশগ্রহণকারী পরিবারের তালিকা জিম্বাবুয়ের একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ট্রেভর গ্রিপার (ইংরেজি) ক্রিকেটআর্কাইভে ট্রেভর গ্রিপার (সদস্যতা প্রয়োজনীয়) (ইংরেজি)
উনিওনে স্পোর্তিভা লেচ্চে

উনিওনে স্পোর্তিভা লেচ্চে (সাধারণত ইউএস লেচ্চে অথবা শুধুমাত্র লেচ্চে ইতালীয় উচ্চারণ: [ˈlettʃe] নামে পরিচিত) হচ্ছে লেচ্চে ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির দ্বিতীয় স্তরের ফুটবল লীগ সেরিয়ে বি-এ খেলে। এই ক্লাবটি ১৯০৮ সালের ১৭ই মার্চ তারিখে প্রতিষ্ঠিত হয়েছে। ইউএস লেচ্চে তাদের সকল হোম ম্যাচ লেচ্চের স্তাদিও ভিয়া দেল মারেতে খেলে থাকে; যার ধারণক্ষমতা হচ্ছে ৩১,৫৩৩। বর্তমানে এই ক্লাবের ম্যানেজারের দায়িত্ব পালন করছেন এউজেনিও কোরিনি এবং সভাপতির দায়িত্ব পালন করছেন সাভেরিও স্তিক্কি দামিয়ানি। ইতালীয় মধ্যমাঠের খেলোয়াড় মার্কো মানকোসু এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ইউএস লেচ্চে এপর্যন্ত ৭টি শিরোপা জয়লাভ করেছে; যার মধ্যে ১টি সেরিয়ে বি শিরোপা, ৪টি সেরিয়ে চি, ১টি কোপ্পা ইতালিয়া সেরিয়ে চি এবং ১টি অ্যাঙ্গলো-ইতালীয় অর্ধপেশাদার কাপ শিরোপা রয়েছে। সেরিয়ে বি কোপ্পা আলি দেল্লা ভিত্তোরিয়া (১): ২০০৯–১০ সেরিয়ে চি চ্যাম্পিয়ন (৪): ১৯৪৫–৪৬, ১৯৭৫–৭৬, ১৯৯৫–৯৬, ২০১৭–১৮ কোপ্পা ইতালিয়া সেরিয়ে চি চ্যাম্পিয়ন (১): ১৯৭৫–৭৬ অ্যাঙ্গলো-ইতালীয় অর্ধপেশাদার কাপ চ্যাম্পিয়ন (১): ১৯৭৬–৭৭ https://www.gazzetta.it/Calcio/Serie-A/Lecce/12-08-2019/lecce-agibilita-tempo-record-il-via-mare-pronto-il-ritorno-ventura-3401619556954.shtml দাপ্তরিক ওয়েবসাইট (ইতালীয়)
পারমা কালচো ১৯১৩

পারমা কালচো ১৯১৩ (সাধারণত পারমা কালচো অথবা শুধুমাত্র পারমা নামে পরিচিত) হচ্ছে পারমা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯১৩ সালের ১৬ই ডিসেম্বর তারিখে প্রতিষ্ঠিত হয়েছে। পারমা কালচো তাদের সকল হোম ম্যাচ পারমার স্তাদিও এন্নিও তারদিনিতে খেলে থাকে; যার ধারণক্ষমতা হচ্ছে ২২,৩৫৯। বর্তমানে এই ক্লাবের ম্যানেজারের দায়িত্ব পালন করছেন ফাবিও লিভেরানি এবং সভাপতির দায়িত্ব পালন করছেন কাইল ক্রাউস। পর্তুগিজ মধ্যমাঠের খেলোয়াড় ব্রুনো আলভেস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, পারমা কালচো এপর্যন্ত ৪টি শিরোপা জয়লাভ করেছে; যার মধ্যে ৩টি কোপ্পা ইতালিয়া এবং ১টি সুপারকোপ্পা ইতালিয়ানা শিরোপা রয়েছে। এছাড়াও ক্লাবটি ১টি সেকোন্দা দিভিজিওনে, ৪টি সেরিয়ে চি, ২টি সেরিয়ে দি এবং ১টি কোপ্পা দেল্লে আল্পি শিরোপা জয়লাভ করেছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছে; যার মধ্যে ২টি উয়েফা কাপ, ১টি উয়েফা কাপ উইনার্স কাপ এবং ১টি উয়েফা সুপার কাপ শিরোপা রয়েছে। কোপ্পা ইতালিয়া: চ্যাম্পিয়ন (৩): ১৯৯১–৯২, ১৯৯৮–৯৯, ২০০১–০২ সুপারকোপ্পা ইতালিয়ানা: চ্যাম্পিয়ন (১): ১৯৯৯ উয়েফা কাপ: চ্যাম্পিয়ন (২): ১৯৯৪–৯৫, ১৯৯৮–৯৯ ইউরোপীয় কাপ উইনার্স কাপ: চ্যাম্পিয়ন (১): ১৯৯২–৯৩ ইউরোপীয় সুপার কাপ: চ্যাম্পিয়ন (১): ১৯৯৩ সেকোন্দা দিভিজিওনে: চ্যাম্পিয়ন (১): ১৯২৪–২৫ সেরিয়ে চি: চ্যাম্পিয়ন (৪): ১৯৫৩–৫৪, ১৯৭২–৭৩, ১৯৮৩–৮৪, ১৯৮৫–৮৬ সেরিয়ে দি: চ্যাম্পিয়ন (২): ১৯৬৯–৭০, ২০১৫–১৬ কোপ্পা দেল্লে আল্পি: চ্যাম্পিয়ন (১): ১৯৬০–৬১ "Informacje" [Information]। FCParma.com.pl (Polish ভাষায়)। সংগ্রহের তারিখ ৬ জানুয়ারি ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) "Storia" [History]। ParmaCalcio1913.com (Italian ভাষায়)। S.S.D. Parma Calcio 1913। ২২ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) Mynk, K.C. (১৭ এপ্রিল ২০০৯)। "How the Mighty Have Fallen: The Decline of 10 Untouchable Football Clubs"। BleacherReport.com। Bleacher Report। সংগ্রহের তারিখ ১ আগস্ট ২০১০।  Dunford (2011), p. 793 দাপ্তরিক ওয়েবসাইট (ইতালীয়) প্রবেশদ্বার:  ফুটবল
নুরুল হুদা মসজিদ

নুরুল হুদা মসজিদ(আরবী: مسجد نور الهدى) ইন্দোনেশিয়ার প্রাচীনতম মসজিদগুলোর অন্যতম। বারিনগিন জেলা, ‍সাওয়ালানতু, পশ্চিম সুমাত্রায় এই মসজিদটি অবস্থিত। ডাচদের দখলের সময় নির্মিত মসজিদটির একটি আয়তক্ষেত্রাকার বিল্ডিং রয়েছে যার সাথে মূল ভবনের সাথে মিলানো একটি টাওয়ার রয়েছে। বর্তমানে মুসলমানদের ইবাদতের স্থান হিসাবে ব্যবহৃত হওয়ার পাশাপাশি, এই দ্বিতল মসজিদটি আশেপাশের ধর্মীয় সম্প্রদায়ের শিক্ষার মাধ্যম হিসাবেও ব্যবহৃত হয়। মসজিদটি কখন নির্মান করা হয়ে ছিল সে সম্পর্কে নির্দিষ্ট কোন তথ্য নেই। তবে স্থানীয় সম্প্রদায়ের অনুমান, মসজিদটি প্রায় ১৯২১ সালে নির্মিত কাছের দোকানঘরগুলির সাথে একই সময়ে নির্মিত হতে পারে। মসজিদে প্রথমে গম্বুজ ছিল না, এটি দেখতে গির্জার ভবনের মতো হয়েছিল। তাই স্থানীয় লোকেরা গম্বুজটি সংযুক্ত করে ছাদের আকার পরিবর্তন করেছিলেন। যদিও গুজব রয়েছে যে এই বিল্ডিংটি পূর্বে গির্জা ছিল। প্রতিষ্ঠার পর থেকে এই মসজিদটি একবার সংস্কার করা হয়েছিল। মসজিদটি প্রথম প্রতিষ্ঠিত হওয়ার পর আয়তন ছিল ৬×৬ মিটার। তারপরে ১৯৮০ এর দশকে এই মসজিদটি ১২×২০ মিটার পর্যন্ত সম্প্রসারণ করা হয়ে ছিল। এই মসজিদটির ঐতিহাসিক মূল্য বজায় রাখার জন্য সংস্কারটি এমন ভাবে করা হয়েছে যাতে তার দেয়াল, গম্বুজ, টাওয়ার যেন অক্ষত থাকে। Hoffman, Linda (১৯৯৫-০৬-১৫)। Indonesia Tuttle Travel Pack: Your Guide to Indonesia's Best Sights for Every Budget (ইংরেজি ভাষায়)। Tuttle Publishing। আইএসবিএন 978-1-4629-1355-8।  Padang Ekspres 2012। "Nurul Huda Mosque"। Wikipedia (ইংরেজি ভাষায়)। ২০২০-০৪-০৯।  "Masjid Nurul Huda, Peninggalan Belanda"। Padang Ekspres। ২৪ ফেব্রুয়ারি ২০১২। ২০১৭-০৯-১৫ তারিখে মূল থেকে আর্কাইভ করা। সংগ্রহের তারিখ ২০১২-০৯-০৭।
চতুরঙ্গ (উপন্যাস)

চতুরঙ্গ রবীন্দ্রনাথ ঠাকুরের একটি সামাজিক-মনস্তাত্ত্বিক উপন্যাস। এটি সাধুভাষায় লিখিত রবীন্দ্রনাথের সর্বশেষ উপন্যাস। এটিকে রবীন্দ্রনাথের অন্যতম শ্রেষ্ঠ উপন্যাস বলে বিবেচিত হয়। চতুরঙ্গ উপন্যাসের চারটি অঙ্গ- জ্যাঠামশাই ,শচীশ ,দামিনী এবং শ্রীবিলাস। উপন্যাসটি ১৯১৬ সালে প্রকাশিত হয়। শ্রীবিলাস (বর্ণনাকারী) নামে এক যুবকের যাত্রা, তাঁর সর্বোত্তম বন্ধু, দার্শনিক এবং পথপ্রদর্শক শচীশের সাথে তাঁর সাক্ষাৎ, দামিনী বিধবা এবং আদর্শবাদী ব্যক্তি জ্যাঠামশাইয়ের গল্প নিয়ে উপন্যাসটি লিখিত। ২০০৮ সালে সুমন মুখোপাধ্যায় এই উপন্যাস অবলম্বনে চতুরঙ্গ চলচ্চিত্রখানি নির্মাণ করেন। "দৈনিক জনকন্ঠ || 'চতুরঙ্গ' এক অন্য রবীন্দ্রনাথ"। দৈনিক জনকন্ঠ। সংগ্রহের তারিখ ২০২০-০৮-০২।  "কবিগুরুর সাহিত্যকর্ম"। risingbd.com। সংগ্রহের তারিখ ২০২০-০৮-০২।  "Chaturanga (Bangla) - Indian Express"। archive.indianexpress.com। সংগ্রহের তারিখ ২০২০-০৮-০২।  বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: চতুরঙ্গ rabindra-rachanabali.nltr.org
তারিক ফাতেমি

সৈয়দ তারিক ফাতেমি (উর্দু: طارق فاطمى‎‎; জন্ম: ৯ জুলাই ১৯৪৪), একজন পাকিস্তানি কূটনীতিক যিনি প্রধানমন্ত্রীর পররাষ্ট্র বিষয়ক বিশেষ সহকারী হিসাবে কাজ করেন। তিনি ইতিপূর্বে মার্কিন যুক্তরাষ্ট্রে এবং ইউরোপীয় ইউনিয়নে পাকিস্তানের রাষ্ট্রদূতের দায়িত্ব পালন করেছেন। তৎলালীন ব্রিটিশ ভারতের ঢাকায় জন্মগ্রহণকারী, ফাতেমি কর্মজীবনে পররাষ্ট্র বিষয়ক কর্মকর্তা এবং বিভিন্ন কূটনৈতিক মিশনও কাজ করেছেন। এছাড়াও, তিনি আন্তর্জাতিক পরমাণু শক্তি সংস্থা (আইএইএ) -এর পাকিস্তানের বৈদেশিক কূটনীতিক হিসাবে কাজ করেছেন। বৈদেশিক কূটনীতিক ছাড়াও তিনি ফরেন সার্ভিস একাডেমিতে আন্তর্জাতিক সম্পর্ক সম্পর্কিত কোর্স এবং জাতীয় প্রতিরক্ষা বিশ্ববিদ্যালয় এবং কায়েদ-ই-আজম বিশ্ববিদ্যালয়ে নিরাপত্তা বিষয়কের উপর শিক্ষকতা করেছেন। পাকিস্তান মুসলিম লীগ (এন) এর অন্যতম সদস্য, তিনি "দি ফিউচার অফ পাকিস্তান" বইটির রচয়িতা এবং নিয়মিত সংবাদমাধ্যমে দেশের বৈদেশিক বিষয়ক তথ্য প্রদান করেন। তিনি রাশিয়া বিষয়ক বিশেষজ্ঞ এবং রুশ ভাষায় পারদর্শী। পাকিস্তানি কূটনীতিক হিসাবে দেশের বাইরে বিভিন্ন মিশনে, যার মধ্যে নিউইয়র্ক, মস্কো (দুই বার), বেইজিং এবং ওয়াশিংটনে (দুই বার) কাজ করেন। তিনি আমেরিকা ও ইউরোপ বিভাগের অতিরিক্ত পররাষ্ট্র সচিব হিসাবে দায়িত্ব পালন করেন এবং প্রধানমন্ত্রীর কার্যালয়ে পররাষ্ট্র বিষয়ক, প্রতিরক্ষা ও প্রতিরক্ষা সৃষ্টির দায়িত্বে পালন করেন। ১৯৮২ থেকে ১৯৮৬ সাল পর্যন্ত তিনি জাতিসংঘের সাধারণ পরিষদের অধিবেশনগুলোর প্রতিনিধি হিসাবে দায়িত্ব পালন করেন। জাতিসংঘ কর্তৃক আফগানিস্তান বিষয়ে জেনেভা সন্ধিস্থাপন আলোচনার জন্য জোট-নিরপেক্ষ ও ওআইসির সম্মেলনে অংশ নেন। ১৯৯৯ সালে ফাতেমিকে কেন্দ্রীয় সচিব পদে পদোন্নতি দেওয়া হয় - এটি দেশের বেসামরিক চাকরি সর্বোচ্চ পদ। তিনি জিম্বাবুয়েতে পাকিস্তানের হাই কমিশনার (কমনওয়েলথ ভুক্ত দেশের রাষ্ট্রদূত) এবং পরে মার্কিন যুক্তরাষ্ট্র, জর্দান, বেলজিয়াম, লুক্সেমবার্গ এবং পরে ইউরোপীয় ইউনিয়নে (ব্রাসেলস) পাকিস্তানের রাষ্ট্রদূতের দায়িত্ব পালন করেন এবং ২০০৪ সালে অবসর গ্রহণ করেন। অবসর গ্রহণের পরে তিনি পাকিস্তান মুসলিম লীগ (এন)-এ যোগদান করেন এবং দলের বিভিন্ন বৈদেশিক নীতি নির্ধারণ বিষয়ে দলকে সহায়তা করেন। ডন লিক্সস অভিযুক্তের জন্য প্রধানমন্ত্রীর কার্যালয় ২০১৭ সালের এপ্রিলে পররাষ্ট্র বিষয়ক প্রধানমন্ত্রীর বিশেষ সহকারী পদ থেকে ফাতেমিকে অপসারণের নির্দেশ জারি করে। এর আগে একটি তদন্ত কমিটি ডন লিক্সসের জন্য ফাতেমিকে দায়ী করে। অভিযোগটি বিদায়ী চিঠিতে ফাতেমি প্রত্যাখ্যান করেন। MOFA। "Profile of SYED TARIQ FATEMI"। Government of Pakistan। Ministry of Foreign Affairs Press Release। ১৪ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৮।  Staff। "Will the real Foreign Minister please stand up?"। Dawn। সংগ্রহের তারিখ ১৩ জুলাই ২০১৮।  Participants of the Brookings Institution। "Participants of the Brookings Institution (includes profile of Tariq Fatemi)" (পিডিএফ)। Brookings Institution। ১৪ মে ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ জুলাই ২০১৮।  carnegieendowment। "CURRICULAM VITAE OF SPECIAL ASSISTANT TO THE PRIME MINISTER AMBASSADOR SYED TARIQ FATEMI" (পিডিএফ)।  "Tariq Fatemi removed from post by PM following inquiry into Dawn story"। Dawn। ২৯ এপ্রিল ২০১৭। সংগ্রহের তারিখ ২৬ জুন ২০১৮।  "Inquiry report holds Tariq Fatemi responsible for Dawn leaks"। Express Tribune। ২০ এপ্রিল ২০১৭। সংগ্রহের তারিখ ২৬ জুন ২০১৮।  "Tariq Fatemi rejects inquiry committee allegations against him in farewell letter"। Dawn। ২ মে ২০১৭। সংগ্রহের তারিখ ২৬ জুন ২০১৮।